རྒྱའི་གནའ་ནས་དར་བའི་ཁ་དོག་དད་མོས་ཀྱི་རིག་གནས་འདི་ལོ་རྒྱུས་ལྟར་ན།ཕོ་མོ་འབྱུང་བ་ལྔའི་རྣམ་བཤདཅེས་པར་གནའ་མིས་གནམ་སར་དད་མོས་དང་གོང་བཀུར་བྱེད་པའི་འདུ་ཤེས་ལས་བྱུང་ཞིང་རུས་བརྐོས་ཡི་གེའི་སྟེང་རྒྱའི་ཧྲང་རྒྱལ་རབས་ཀྱི་སྐབས་ཕྱོགས་བཞིའི་དགྲ་ལྷར་མཆོད་འབུལ་བྱེད་པའི་སྲོལ་ཡོད་པ་དང་ཀྲོའུ་རྒྱལ་རབས་ཀྱི་དུས་སུ་ཕྱོགས་བཞིའི་དགྲ་ལྷ་རེ་རེ་བཞིན་དུས་ཚིགས་བཞི་བོར་སྦྱོར་སྲོལ་བྱུང་ལ།རྒྱའི་གནའ་མིས་ཤར་ཕྱོགས་ཀྱིས་དཔྱིད་མཚོན་ཞིང་དཔྱིད་མདོག་སྔོན་པོས་སྐྱེ་དངོས་ཐམས་ཅད་མཚོན་པ་དང་ལྷོ་ཕྱོགས་ཀྱི་དབྱར་མདོག་དམར་པོས་དེ་དག་གི་སྐྱེས་སྟོབས་མཚོན་པར་བཤད།དེ་བས་རྒྱ་མིས་ཤར་ལྷོ་གཙོ་བོར་འཛིན་པ་དང་དམར་སྔོན་གཉིས་མཆོག་ཏུ་ལྟ།དཀར་པོས་ནུབ་ཕྱོགས་དང་དུས་བཞི་ལས་སྟོན་ཁ་མཚོན་ཞིང་།ནག་པོས་བྱང་ཕྱོགས་དང་དུས་བཞིའི་དགུན་ཁ་མཚོན།གནའ་མིས་སྟོན་སྡུད་དགུན་ཉལ་དང་སྐྱེ་དངོས་བྲུལ་བ།བསྐལ་པ་མཐར་སླེབས་ཤིང་འཇིག་པ།འགྲོ་བ་མིའི་རིགས་ལ་སྐྱོ་སྡུག་ཁྱེར་ཡོང་བས་ཁ་དོག་དང་འབྲེལ་བའི་རྒྱའི་མིང་བརྡདང་སྟོན་ཀརརླུང་ལའདི་དག་བྱུང་བ་དང་།ཕོ་མོ་འབྱུང་བ་ལྔའི་རྣམ་བཤད་ལྟར་ན།ཁ་དོག་ནག་པོ་བཀྲ་མི་ཤིས་པ་དང་སྡིག་གསོད་ཀྱི་མཚོན་དོན་དུ་འགྲོ་བས་གནའ་བོའི་དུས་སུ་གཤིན་པོའི་བླ་འགུག་སྐབས་བྱང་ནག་པོའི་ཕྱོགས་དམྱལ་ཁམས་ལ་ཁ་གཏོད་པ་དང་ཕྱོགས་བཞིའི་བྱང་ཕྱོགས་དམན་པར་ལྟ་བ་ཡིན།འདི་ལྟར་རྒྱ་མི་རིགས་ཀྱི་ཐུན་མོང་མ་ཡིན་པའི་ཁ་དོག་དགར་སྟངས་དང་མཆོག་དམན་གྱི་ལྟ་བ་ཆགས་ཤིང་སེར་དམར་སྔོ་ནག་དཀར་པོ་བཅས་རིམ་བཞིན་རྒྱའི་གནའ་བོའི་རྒྱན་ཆའི་ཁ་དོག་གི་སྡེབ་སྟངས་དངདམར་པོ་དང་སྨུག་པོསྡེབ་པ་ལས་དམར་སྨུག་དང་།ནག་པོ་དང་ལྗང་གུསྡེབ་པ་ལས་ལྗང་ནག་བྱུང་བ་མ་གཏོགསཧ་ལམ་མཐུན་པ་ཡིན།རྒྱའི་རིག་གནས་ཁྲོད་དུ་ཁ་དོག་སེར་པོ་མཆོག་ཏུ་ལྟ་བའི་སྲོལ་ཡོད་པ་དང་།དེ་ནི་གནའ་ནས་ཡོད་པ་དང་ས་བདག་དད་མོས་ལས་བྱུང་བ་ཞིག་ཡིན།བཀས་བཀོད་རྒྱུད་འཛིན་གྱི་སྐབས་སུ་སེར་པོ་གསེར་མདོག་ནི་དབང་བསྒྱུར་པའི་དགོས་མཁོ་དང་ལྷག་ཏུ་འཚམ་པ་དང་དེ་ལས་ཁ་དོག་སེར་པོ་ཅན་གྱི་བྱ་དངོས་མཐའ་དག་དབང་བསྒྱུར་པས་སྒེར་སྡོམ་བྱས་ནས་མཆོག་ཏུ་གྱུར་པ་དང་བླ་ན་མིད་པ་མཚོན།དེ་ཡང་རྒྱའི་བསྟོད་ཚིགའདི་དག་ལས་མངོན་པ་དང་།དུས་རབས་ཀྱི་འཕེལ་འགྱུར་དང་བསྟུན་ནས་ནུབ་ཕྱོགས་རྒྱལ་ཁབ་དག་གི་རིག་གནས་ནང་འདྲེན་དང་ཚོང་ཟོང་བརྗེ་རེས་སོགས་ཕན་ཚུན་གྱི་འབྲེལ་བ་ཇེ་མང་དང་ཇེ་ཟབ་ཏུ་གྱུར་པ་ལས་རྒྱའི་ཁ་དོག་རིག་གནས་ཀྱི་དོན་སྙིང་དང་མཚོན་དོན་ཡང་སྣ་མང་ཕུན་སུམ་ཚོགས་པར་འགྱུར་བཞིན་ཡོད།